Sparté (mytológia)

Sparté alebo Sparta (starogr. Σπάρτα, Σπάρτη – Sparta, Sparté, ) je v gréckej mytológii dcéra spartského kráľa EurótaApollodoros, Bibliotheca, 3,10,3.(alebo riečneho boha Eurota), manželka kráľa Lakedaimóna.

Lakedaimón menom svojej manželky Sparty, nazval hlavné mesto novozaloženého lakedaimónskeho kráľovstva,Pausanias, Periégésis tés Hellados, 3,1,2. neskôr presláveného udatnosťou mužov, tvrdou výchovou a krásou žien. 

Z manželstva Lakedaimóna a Sparty sa narodili synovia Amyklas a Himeros a dcéry Eurydika, Asiné a Kleodiké. Následníkom trónu sa stal Amyklas, ktorý neskôr založil mesto Amyklai.Pausanias, Periégésis tés Hellados, 3,1,3.

V mýtoch sa Sparta a Lakedaimón objavujú pomerne neskoro. Hoci Sparta už existovala v mykénskom období, po dórskom vpáde mesto opäť založili až okolo roku 950 pred Kr. s oficiálnym názvom Lakedaimón a tento názov sa hlavne u nespartského gréckeho obyvateľstva udržal až do druhého storočia pred Kr.    

 Referencie a bibliografia 

Kategória:Postavy gréckej mytológie